7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 794 της 28 Σεπτ./21 Νοεμ. 1962 (ΦΕΚ Α΄  202) Περί ιδρύσεως Ταχυδρομικής Σχολής εν Θεσσαλονίκη και τροποποιήσεως του υπ’ αριθ. 159/1961 Β.Δ/τος «περί εκπαιδεύσεως των Ταχυδρομικών Υπαλλήλων». Έχοντες υπ’ όψει τας διατάξεις του άρθρ. 39 παρ. 6 του Νόμ. 1811/1951 «περί Κώδικος καταστάσεως των Δημοσίων Διοικητικών Υπαλλήλων», τας υπ’ αριθ. 413/1962 και 488/1962 γνωμοδοτήσεις του Ανωτάτου Συμβουλίου Δημοσίων Υπηρεσιών και την υπ’ αριθ. 517/1962 γνωμοδότησιν του Συμβουλίου Επικρατείας. Προτάσει των Ημετέρων επί του Συντονισμού, της Εθνικής Παιδείας και Θρησκευμάτων και των Συγκοινωνιών Υπουργών, απεφασίσαμεν και διατάσσομεν. Άρθρ.1.-1.Ιδρύεται Ταχυδρομική Σχολή εις Θεσσαλονίκην λειτουργούσα από του σχολικού έτους 1962-1963, εις ην η φοίτησις είναι διετής. 2.Δι’ αποφάσεως του Υπουργού Συγκοινωνιών εκδιδομένης εφ’ άπαξ κατ’ Ιούνιον εκάστου έτους, ορίζεται μετ’ εκτίμησιν των εις προσωπικόν Α΄ Κατηγορίας αναγκών της Ταχυδρομικής Υπηρεσίας και γνώμην του Συμβουλίου Ταχυδρομικής Εκμεταλλεύσεως, ο αριθμός των δια την προσεχή σχολικήν περίοδον εισακτέων εις την Σχολήν Θεσσαλονίκης σπουδαστών, όστις δεν δύναται να υπερβαίνη τους είκοσι πέντε. Κατ’ εξαίρεσιν, δια το πρώτον έτος της λειτουργίας της Σχολής, η απόφασις αύτη εκδίδεται εντός του μηνός Σεπτεμβρίου ε.έ. 3.Η    λειτουργία    της    Σχολής    Θεσσαλονίκης (Αντί της σελ. 79) Σελ. 79(α) Εκπαίδευση Ταχυδρομικών Υπαλλήλων 22.Β.β.7 δύναται ν’ αναστέλλεται δι’ αποφάσεως του Υπουργού Συγκοινωνιών επί μίαν ή πλείονας σχολικάς περιόδους, εφ’ όσον κατά γνωμοδότησιν του Συμβουλίου Ταχυδρομικής Εκμεταλλεύσεως αι εις προσωπικόν Α΄ Κατηγορίας ανάγκαι της Ταχυδρομικής Υπηρεσίας, δεν επιβάλλουσι την εισαγωγήν, εις αμφοτέρας τας Ταχυδρομικάς Σχολάς Αθηνών και Θεσσαλονίκης, δια την αντίστοιχον ή τας αντιστοίχους σχολικάς περιόδους, πλειόνων των τριάκοντα σπουδαστών. Άρθρ.2.-1.Η οργάνωσις και λειτουργία της Ταχυδρομικής Σχολής Θεσσαλονίκης διέπονται υπό των διατάξεων των άρθρ. 2-15 του Β.Δ. 159/1961 «περί εκπαιδεύσεως των Ταχυδρομικών Υπαλλήλων» αναλόγως εφαρμοζομένων. 2.Διευθυντής της Σχολής Θεσσαλονίκης ορίζεται ο Προϊστάμενος της Ταχυδρομικής Διευθύνσεως Θεσσαλονίκης. Άρθρ.3.-Η κατά την παρ. 3 του άρθρ. 9 του Β.Δ. 159/1961 εγγραφή εις το δεύτερον έτος των επιτυγχανόντων εις τας τμηματικάς εξετάσεις του πρώτου έτους και η κατά την παρ. 6 του αυτού άρθρου επανεγγραφή εις το ίδιον έτος των απορριπτομένων ή αποκλειομένων, εν περιπτώσει μη λειτουργίας της Ταχυδρομικής Σχολής Θεσσαλονίκης κατά την αμέσως προσεχή περίοδον, δύναται να γίνη εις την Ταχυδρομικήν Σχολήν Αθηνών. Άρθρ.4.-Το ανώτατον όριον αριθμού εισακτέων σπουδαστών δι’ εκάστην σχολικήν περίοδον εις την κατά τας διατάξεις του Β.Δ. 159/1961 «περί εκπαιδεύσεως των Ταχυδρομικών Υπαλλήλων» λειτουργούσαν εν Αθήναις Ταχυδρομικήν Σχολήν ορίζεται εις τριάκοντα. Εις τον Ημέτερον επί των Συγκοινωνιών Υπουργόν ανατίθεμεν την δημοσίευσιν και εκτέλεσιν του παρόντος. Σελ. 80(α) 218-006 22.Β.β.7 Εκπαίδευση Ταχυδρομικών Υπαλλήλων 